《贺新郎·吴陵俞园观演邯郸梦剧及诸伎走马》
清代·陆震

水槛真空洞。细听他、临川妙曲，感怀尤重。人世繁华原易了，宁独明朝是梦。

还须作、梅花三弄。小语雏姬应一笑，问吹箫、何日能骑凤。

只惯把，雕鞍控。

前堤草软香尘动。便幽燕、轻獧年少，逊伊纵横。座客一时欢笑极，争把金瓯相送。

有狂客、忽焉沉痛。昨上蜀冈高处望，玉勾斜、麦秀罗青陇。

中尽是，红颜冢。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。